- Hindi News
- Local
- Haryana
- Hisar
- The Laborers Who Were Waiting Said, It Is Better To Stay At Home As Last Time In The Lockdown, Food Will Be Destined
पलायन की समस्या:लाैट रहे मजदूर बोले, लाॅकडाउन में पिछली बार की तरह भूखे रहने से तो अच्छा है घर पर चले जाएं, खाना तो नसीब होगा
हिसार रेलवे स्टेशन पर घर जाने के लिए बैठे यूपी बिहार के मजदूर।
जिले से लगातार मजदूर और नौकरी पेशा लाेगाें के पलायन का सिलसिला जारी है। मंगलवार को भी 200 से अधिक मजदूर और नौकरीपेशा लोग यूपी और बिहार के लिए रवाना हुए। सुबह ही मजदूरों ने हिसार रेलवे स्टेशन के प्लेटफार्म नंबर 1 और 2 पर डेरा डाल लिया था। कुछ मजदूर परिवार में शादी का बहाना बनाकर भी जाते नजर आए।
भास्कर टीम को पड़ताल के दौरान कुछ इस तरह का नजारा देखने को मिला
- जिंदल चौक, सुबह 10 बजे: यहां से 10 मजदूर रेलवे स्टेशन जा रहे थे। पूछने पर कासगंज के लतीफ ने बताया कि वह हिसार की फैक्ट्री में काम करता है मगर अब लॉकडाउन लग गया है। पिछली बार लाॅकडाउन के दौरान उन्हें हिसार में रहने के दौरान परेशानी का सामना करना पड़ा था। इस वजह से परिवार के साथ घर जा रहा है।
- रेलवे स्टेशन का प्लेटफार्म नंबर 1, सुबह 11 बजे: यहां पर कई मजदूर बैठे थे। बिहार के पटना के मजदूर रमेश और मनीष ने बताया कि उनके परिवार में बहन की शादी है। जिस में शामिल होने के लिए जा रहे हैं। शादी होते ही वापस लौट आएंगे।
- टिकट खिड़की के पास, दोपहर 3:00 बजे: यहां पर 10 मजदूर अपने परिवार के साथ बैठे थे। गोरखपुर के मजदूर नवीन ने बताया कि हरियाणा में 10 तक लाॅकडाउन लग चुका है। उन्हें जानकारी मिल रही है कि लाॅकडाउन का समय आगे भी बढ़ेगा। इस वजह से वह घर पर ही जा रहे हैं, ताकि लॉकडाउन के दौरान उन्हें खाने की किसी तरह की परेशानी ना हो।
- प्लेटफार्म नंबर 2, दोपहर बाद 3:30 बजे: यहां पर भी कुछ मजदूर बैठे हुए है। पटना के मामचंद का कहना है कि उसकी पत्नी की मौत हो गई है, जिसके कारण वह अपने घर लौट रहा है। हिसार की फैक्ट्री में पिछले 7 साल से काम करता है। परिस्थितियां ठीक होने के बाद वह वापस लौट आएगा।
tgl_Latn eng_Latn vie_Latn war_Latn eng_Latn hin_Deva bho_Deva hin_Deva hin_Deva hin_Deva hin_Deva hin_Deva hin_Deva